CELEX: 32020D0153
Language: lt
Date: 2020-02-03 00:00:00
Title: Komisijos Įgyvendinimo Sprendimas (ES) 2020/153 2020 m. vasario 3 d. kuriuo Lietuvai draudžiama pagal Reglamento (EB) Nr. 1107/2009 53 straipsnio 1 dalį perregistruoti augalų apsaugos produktus, kurių sudėtyje yra veikliosios medžiagos tiametoksamo ir kurie skirti vasariniams rapsams apsaugoti nuo Phyllotreta spp. ir (arba) Psylliodes spp. (pranešta dokumentu Nr. C(2020) 464) (Tekstas autentiškas tik lietuvių kalba) (Tekstas svarbus EEE)

5.2.2020   
               
               
                  LT
               
               
                  Europos Sąjungos oficialusis leidinys
               
               
                  L 33/19
               
            
         KOMISIJOS ĮGYVENDINIMO SPRENDIMAS (ES) 2020/153
         2020 m. vasario 3 d.
         kuriuo Lietuvai draudžiama pagal Reglamento (EB) Nr. 1107/2009 53 straipsnio 1 dalį perregistruoti augalų apsaugos produktus, kurių sudėtyje yra veikliosios medžiagos tiametoksamo ir kurie skirti vasariniams rapsams apsaugoti nuo Phyllotreta spp. ir (arba) Psylliodes spp.
         
            
               (pranešta dokumentu Nr. C(2020) 464)
            
         
         (Tekstas autentiškas tik lietuvių kalba)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 53 straipsnio 3 dalies a punktą,
         kadangi:
         
                     (1)
                  
                  
                     Komisijos įgyvendinimo reglamentu (ES) Nr. 485/2013 (2) iš dalies pakeistos neonikotinoidų klasei priklausančių veikliųjų medžiagų tiametoksamo, klotianidino ir imidakloprido patvirtinimo sąlygos. To reglamento 2 straipsnyje uždrausta prekiauti tam tikrų kultūrinių augalų sėklomis, apdorotomis augalų apsaugos produktais, kurių sudėtyje yra šių veikliųjų medžiagų, ir šias sėklas naudoti, išskyrus šiltnamiuose naudojamas sėklas. Todėl valstybės narės turėjo iš dalies pakeisti arba panaikinti galiojančius augalų apsaugos produktų, kurių sudėtyje yra šių veikliųjų medžiagų, registracijos liudijimus;
                  
               
                     (2)
                  
                  
                     nuo 2016 m. vasario 26 d. Lietuva, remdamasi Reglamento (EB) Nr. 1107/2009 53 straipsnio 1 dalyje numatyta leidžiančia nukrypti nuostata, ypatingomis aplinkybėmis pakartotinai išdavė registracijos liudijimus, apimančius sėklų apdorojimą augalų apsaugos produktais, kurių sudėtyje yra šių veikliųjų medžiagų, prekiavimą apdorotomis sėklomis ir tokių sėklų sodinimą. Apie šiuos ypatingomis aplinkybėmis išduotus registracijos liudijimus Komisijai ir kitoms valstybėms narėms buvo tinkamai pranešta;
                  
               
                     (3)
                  
                  
                     2017 m. kovo 3 d. Lietuva panešė Komisijai apie du registracijos liudijimus, kurie galiojo nuo 2017 m. kovo 1 d. iki 2017 m. birželio 28 d. ir kurie ypatingomis aplinkybėmis buvo išduoti augalų apsaugos produktui (CRUISER OSR), kurio sudėtyje yra tiametoksamo ir kuris skirtas pavasariniams rapsams nuo Phyllotreta
                        nemorum ir Psylliodes
                        chrysocephala apsaugoti, ir augalų apsaugos produktui (MODESTO), kurio sudėtyje yra klotianidino ir kuris skirtas pavasariniams rapsams nuo Athalia rosae, Delia radicum, Phyllotreta spp. ir Psylliodes spp. apsaugoti;
                  
               
                     (4)
                  
                  
                     2017 m. rugsėjo 15 d., vadovaudamasi Reglamento (EB) Nr. 1107/2009 53 straipsnio 2 dalimi, Komisija paprašė Europos maisto saugos tarnybos (toliau – Tarnyba) įvertinti kelių valstybių narių, tarp jų – Lietuvos, registracijos liudijimus, ypatingomis aplinkybėmis išduotus augalų apsaugos produktams, kurių sudėtyje yra veikliųjų medžiagų klotianidino, imidakloprido ir tiametoksamo ir kurie skirti naudoti pagal paskirtis, kurios nebeleidžiamos Įgyvendinimo reglamentu (ES) Nr. 485/2013, atsižvelgiant į Reglamento (EB) Nr. 1107/2009 53 straipsnio 1 dalyje nustatytas ypatingomis aplinkybėmis grindžiamos registracijos sąlygas;
                  
               
                     (5)
                  
                  
                     2018 m. kovo 1 d. Lietuva dar kartą pranešė apie registracijos liudijimą, ypatingomis aplinkybėmis išduotą produktui CRUISER OSR, kurio sudėtyje yra veikliosios medžiagos tiametoksamo, kuris skirtas sėkloms apdoroti ir apdorotoms sėkloms sodinti ir kuris naudojamas vasariniams rapsams nuo  Phyllotreta
                        nemorum ir Psylliodes
                        chrysocephala apsaugoti.
                  
               
                     (6)
                  
                  
                     Komisijos įgyvendinimo reglamentais (ES) 2018/783 (3), (ES) 2018/784 (4) ir (ES) 2018/785 (5) buvo patvirtinti Įgyvendinimo reglamentu (ES) Nr. 485/2013 šioms trims atitinkamoms veikliosioms medžiagoms nustatyti apribojimai. Jais dar labiau apribotas augalų apsaugos produktų, kurių sudėtyje yra veikliųjų medžiagų imidakloprido, klotianidino ir tiametoksamo, naudojimas, juos leidžiant naudoti tik kaip insekticidus nuolatiniuose šiltnamiuose arba apdorojant sėklas, skirtas naudoti tik nuolatiniuose šiltnamiuose. Be to, iš jų užauginti kultūriniai augalai visą gyvavimo ciklą turi likti nuolatiniuose šiltnamiuose;
                  
               
                     (7)
                  
                  
                     2018 m. birželio 21 d. paskelbtoje techninėje ataskaitoje (6), kuri buvo parengta remiantis 4 konstatuojamojoje dalyje nurodytu Komisijos prašymu ir kuri susijusi su keturiais kultūrinių augalų / kenkėjų deriniais, kurių registracijos liudijimą Lietuva išdavė ypatingomis aplinkybėmis, Tarnyba padarė išvadą, kad esama dviem kultūrinių augalų / kenkėjų deriniams, t. y. pavasarinių rapsų/Phyllotreta spp. ir pavasarinių rapsų/Psylliodes spp. deriniams skirto produkto, kurio sudėtyje yra leidžiamos naudoti alternatyvios veikliosios medžiagos, pasižyminčios tokiu pačiu veikimo mechanizmu. Vis dėlto vienas produktas buvo skirtas ne tik pavasarinių rapsų/Phyllotreta spp. ir pavasarinių rapsų/Psylliodes spp. deriniams, kuriems skirtas alternatyvus produktas egzistuoja, bet kartu buvo skirtas ir kitiems kultūrinių augalų / kenkėjų deriniams, t. y. pavasarinių rapsų/Athalia rosae ir pavasarinių rapsų/Delia radicum deriniams, kuriems skirto produkto su alternatyvia veikliąja medžiaga neturima;
                  
               
                     (8)
                  
                  
                     todėl, remdamasi Tarnybos vertinimu, Komisija mano, kad produkto CRUISER OSR, kurio sudėtyje yra veikliosios medžiagos tiametoksamo ir kuris skirtas naudoti kultūrinių augalų / kenkėjų deriniams pavasariniai rapsai/Phyllotreta spp. ir pavasariniai rapsai/Psylliodes spp., atveju Lietuvoje nesilaikyta Reglamento (EB) Nr. 1107/2009 53 straipsnio 1 dalyje nustatytų sąlygų, nes šie ypatingomis aplinkybėmis išduoti registracijos liudijimai apima kultūrinio augalo / kenkėjo derinį, kurio atveju leista naudoti kitą produktą, kurio sudėtyje yra tokiu pačiu veikimo mechanizmu pasižyminčios alternatyvios veikliosios medžiagos. Produktas, kuris yra skirtas pavasarinių rapsų/Athalia rosae ir pavasarinių rapsų/Delia radicum deriniams, kurių atveju leista naudoti kitą produktą, kurio sudėtyje yra tokiu pačiu veikimo mechanizmu pasižyminčios alternatyvios veikliosios medžiagos, taip pat buvo skirtas kitam to paties kultūrinio augalo kenkėjui, nuo kurio apsaugančių alternatyvių produktų nėra, todėl, Komisijos manymu, šio produkto naudojimas pavasariniams rapsams apsaugoti yra priimtinas, nes, kai to galima išvengti, nereikėtų skatinti naudoti kelių augalų apsaugos produktų tam pačiam kultūriniam augalui apsaugoti nuo skirtingų kenkėjų;
                  
               
                     (9)
                  
                  
                     todėl 2018 m. liepos 16 d. rašte Komisija paprašė Lietuvos patvirtinti, kad ji ypatingomis aplinkybėmis neperregistruos augalų apsaugos produkto CRUISER OSR, kurio sudėtyje yra veikliosios medžiagos tiametoksamo ir kuris skirtas naudoti su kultūrinių augalų / kenkėjų deriniais pavasariniai rapsai/Phyllotreta spp. ir pavasariniai rapsai/Psylliodes spp. 2018 m. rugsėjo 17 d. atsakyme Lietuva pranešė mananti, kad ypatingomis aplinkybėmis išduotas registracijos liudijimas buvo pagrįstas;
                  
               
                     (10)
                  
                  
                     Komisija manymu, būtina nuspręsti, kad Lietuva negali ypatingomis aplinkybėmis perregistruoti augalų apsaugos produktų, kurių sudėtyje yra veikliosios medžiagos klotianidino arba tiametoksamo ir kurie skirti naudoti su kultūrinių augalų / kenkėjų deriniais pavasariniai rapsai/Phyllotreta spp. ir pavasariniai rapsai/Psylliodes spp.;
                  
               
                     (11)
                  
                  
                     Augalų, gyvūnų, maisto ir pašarų nuolatinis komitetas nepateikė nuomonės per komiteto pirmininko nustatytą terminą. Buvo nuspręsta, kad reikia įgyvendinimo akto, taigi pirmininkas pateikė jo projektą toliau svarstyti apeliaciniame komitete. Apeliacinis komitetas nuomonės nepateikė,
                  
               PRIĖMĖ ŠĮ SPRENDIMĄ:
         
            1 straipsnis
            Lietuva negali pagal Reglamento (EB) Nr. 1107/2009 53 straipsnio 1 dalį perregistruoti augalų apsaugos produktų, kurių sudėtyje yra veikliosios medžiagos tiametoksamo ir kurie skirti vasariniams rapsams apsaugoti nuo kenkėjų Phyllotreta spp. arba Psylliodes spp.
         
         
            2 straipsnis
            Šis sprendimas skirtas Lietuvos Respublikai.
         
         
            Priimta Briuselyje 2020 m. vasario 3 d.
            
               
                  Komisijos vardu
               
               Stella KYRIAKIDES
               
                  Komisijos narė
               
            
         
         
            (1)  OL L 309, 2009 11 24, p. 1.
         
            (2)  2013 m. gegužės 24 d. Komisijos įgyvendinimo reglamentas (ES) Nr. 485/2013, kuriuo iš dalies keičiamos Įgyvendinimo reglamento (ES) Nr. 540/2011 nuostatos dėl veikliųjų medžiagų klotianidino, tiametoksamo ir imidakloprido patvirtinimo sąlygų ir dėl draudimo naudoti augalų apsaugos produktais, kurių sudėtyje yra šių veikliųjų medžiagų, apdorotas sėklas ir jomis prekiauti (OL L 139, 2013 5 25, p. 12).
         
            (3)  2018 m. gegužės 29 d. Komisijos įgyvendinimo reglamentas (ES) 2018/783, kuriuo dėl veikliosios medžiagos imidakloprido patvirtinimo sąlygų iš dalies keičiamas Įgyvendinimo reglamentas (ES) Nr. 540/2011 (
               OL L 132, 2018 5 30, p. 31).
         
         
            (4)  2018 m. gegužės 29 d. Komisijos įgyvendinimo reglamentas (ES) 2018/784, kuriuo dėl veikliosios medžiagos klotianidino patvirtinimo sąlygų iš dalies keičiamas Įgyvendinimo reglamentas (ES) Nr. 540/2011 (OL L 132, 2018 5 30, p. 35).
         
            (5)  2018 m. gegužės 29 d. Komisijos įgyvendinimo reglamentas (ES) 2018/785, kuriuo dėl veikliosios medžiagos tiametoksamo patvirtinimo sąlygų iš dalies keičiamas Įgyvendinimo reglamentas (ES) Nr. 540/2011 (OL L 132, 2018 5 30, p. 40).
         
            (6)  EFSA supporting publication 2018:EN-1421.